Odiseu plega en Esqueria dos feacios. En una nueva asambleya dos dioses, Zeus toma a decisión de mandar a o mensachero Hermes ta la isla de Calipso ta que ista deixe marchar a Odiseu. A ninfa le promete a immortalidat si se queda, pero lheroi prefiere salir da isla. Tarda quatro días en construir-se una balsa y emprende o viache en o quinto día, pero ye fundiu por Poseidón, encarranyau con Odiseu dende que o griego encegó a o suyo fillo Polifemo. Odiseu ye aduyau por a nereida Ino, qui le da una manta con a qual ha de tapar-se o peito y nadar dica a isla dos feacios.